Diari Oficial de la Generalitat Valenciana


Sumari del DOGV 8051, del 30-05-2017 (2017/4737)

ACORD de 26 de maig de 2017, del Consell, de generació de crèdits en el capítol 4 del programa 322.50, Servei Valencià d'Ocupació i Formació, de la Conselleria d'Economia Sostenible, Sectors Productius, Comerç i Treball, i determinada transferència entre seccions.
------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8051

Data del DOGV
:   30-05-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/4737


Data del document
:   26-05-2017

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 26 de maig de 2017, del Consell, de generació de crèdits en el capítol 4 del programa 322.50, Servei Valencià d'Ocupació i Formació, de la Conselleria d'Economia Sostenible, Sectors Productius, Comerç i Treball, i determinada transferència entre seccions. [2017/4737]  
Mitjançant l'Acord del Consell, de 7 d'abril, es va autoritzar una generació de crèdits en la línia X4437 del pressupost de la secció 11, Economia Sostenible, Sectors Productius, Comerç i Treball, que va suposar un increment en el pressupost del SERVEF de 59.061.873,00 euros, corresponents a fons finalistes del Fons Social Europeu'YEI Ocupació Juvenil 2014-2020. En aquell acord s'autoritzaven ajustos en els fons condicionats relatius al programa operatiu ocupació juvenil FSE'YEI en el pressupost del SERVEF. Aquest finançament donava cobertura a la inclusió de la nova línia de subvenció S7998 «Ajuda a la contractació de joves en el marc del sistema nacional de garantia juvenil», amb un import total 57.077.365 euros.  
Amb data 11 d'abril es publica en el DOGV l'Ordre 7/2017, de 10 d'abril, de la Conselleria d'Economia Sostenible, Sectors Productius, Comerç i Treball, per la qual s'estableixen les bases reguladores del programa d'incentius a la contractació de persones joves per entitats locals, en el marc del Sistema Nacional de Garantia Juvenil i, posteriorment, amb dates 19 i 26 d'abril es publiquen sengles resolucions del director general del SERVEF, per les quals es convoquen per a 2017 les subvencions destinades al programa de foment d'ocupació per a la contractació per entitats locals; per Resolució de 12 d'abril per a persones qualificades i per Resolució de 20 d'abril de 2017 per a persones joves. Tot això en el marc de la Llei 18/2014, de 15 d'octubre, d'aprovació de mesures urgents pel creixement, la competitivitat i l'eficiència, que regula el règim general del Sistema Nacional de Garantia Juvenil i assenyala que en l'article 106 de la Llei 18/2014 s'estableix respecte d'això que, en compliment de l'objectiu de suport a la contractació, es desenvolupen actuacions o mesures que incentiven la inserció laboral dels majors de 16 anys no ocupats ni integrats en els sistemes d'educació o formació, que podran consistir en ajudes a l'ocupació per a la contractació amb un període mínim de permanència i finançable a càrrec del Programa operatiu d'ocupació juvenil.  
En aquest sentit, i amb l'objectiu d'aconseguir la millora de l'ocupabilitat d'un dels col·lectius més afectats per la desocupació i en el marc d'una assignació eficaç i eficient dels recursos públics, que permeten el desenvolupament d'accions considerades prioritàries com és l'accés al mercat de treball per part de les persones joves, s'ha valorat implementar la dotació inicial assignada a l'esmentada línia de subvenció, tenint en compte, d'altra banda, el grau d'interés que ha provocat en les entitats locals.  
Per tot això, la Conselleria d'Economia Sostenible, Sectors Productius, Comerç i Treball proposa incrementar en un import total de 03.201.162 d'euros la dotació de la línia de transferència X4437 «Finançament d'operacions corrents del SERVEF», mitjançant una generació de 9.189.000 euros de fons finalistes del Programa operatiu-YEI i la transferència de 811.000 euros de finançament condicionat de la Generalitat, de disponibilitats existents en la línia de subvenció S5100 «Finançament per a projectes europeus» del capítol 4 de la secció 20. Tot això a fi d'incrementar la dotació de la línia de subvenció S7998 «Ajuda a la contractació de joves en el marc del sistema nacional de garantia juvenil» del pressupost del SERVEF.  
  
Per tot això, d'acord amb el que disposen els articles 21 i 23 de la Llei 14/2016, de pressupostos de la Generalitat per a l'exercici 2017 a proposta del conseller d'Hisenda i Model Econòmic, el Consell, prèvia deliberació, en la reunió del 26 de maig de 2017,  
  
ACORDA  
  
Primer  
Autoritzar una minoració de crèdit en l'aplicació 78.92.90.508.16.9 per import de 811.000 euros, per a disminuir la dotació de la línia de concurrència competitiva S5100 d'acord amb el detall següent:  
  
Segon  
Autoritzar un augment en el pressupost d'ingressos, en l'aplicació 490.16 Fons Social Europeu-YEI Programa Operatiu Ocupació Juvenil 2014-2020, per import de 9.189.000 euros.  
  
Tercer  
Autoritzar l'augment de crèdit en l'aplicació 63.01.28.704.72.5 per import de 78.515.444 euros, destinat a incrementar, en l'annex de transferències corrents del programa 322.50 «Servei Valencià d'Ocupació i Formació», la dotació de la línia X4437, segons el detall següent:  
  
Quart  
Com a conseqüència dels imports generats es modifica en les FP3 del programa 322.50, les dades relatives a l'aplicació d'ingressos 490.16 quedant establits en els termes següents:  
  
Codi ingrés Origen / Destinació del finançament Cap. Línia Import  
490.16 Fons Social Europeu-YEI Programa Operatiu Ocupació Juvenil   
0300-3374 9 X4437 26.037.542  
  
  
Cinqué  
Com a conseqüència, de l'increment de crèdit de la línia de transferència X4437, el pressupost del SERVEF s'actualitzarà de la forma que figura a continuació:  
1. Incrementar el pressupost d'ingressos, en l'aplicació pressupostària 95.03.94.536.72 per import de 9.189.000 euros, i en la 30.60.06.563.07, per import de 811.000 euros.  
2. Incrementar el pressupost de despeses, en l'aplicació pressupostària 19.17.25.978.74.9 per import de 63.874.052 euros, destinats a incrementar, en l'annex de subvencions i transferències corrents del subprograma 322.51 «Foment d'Ocupació», la dotació de la línia de subvenció S7998 amb el detall següent:  
  
València, 26 de maig de 2017  
  
La consellera secretària,  
MÓNICA OLTRA JARQUE